भारत सरकार

वस्‍त्र मंत्रालय

राज्‍य सभा

**अतारांकित प्रश्न संख्या 2695**

**19 मार्च, 2018** को उत्तर दिए जाने के लिए

**हथकरघा क्षेत्र का उत्थान**

**2695** **श्री पि. भट्टाचार्य:**

क्या वस्‍त्रमंत्री यह बताने की कृपा करेंगे कि:

(क) क्या सरकार अगले तीन वर्षों के लिए राष्ट्रीय हथकरघा विकास निगम (एन.एच.डी.सी.) से सूत खरीदने हेतु हथकरघा मार्क तथा स्थिति के प्रयोग में छूट प्रदान करने के लिए दिशा-निर्देशों को शिथिल करने पर विचार करेगी जिससे कि और अधिक संगठनों को इस योजना के अंतर्गत लाभ लेने में सक्षम बनाया जा सके;

(ख) क्या सरकार वर्तमान वित्तीय वर्ष के दौरान महाराष्ट्र के वस्त्र उद्योग में और अधिक जिला स्तरीय कार्यक्रमों को स्वीकृति प्रदान करने पर विचार करेगी; और

(ग) क्या सरकार हथकरघा वस्त्रों को खरीदने हेतु उपभोक्ताओं को आकर्षित करने के लिए हथकरघा अभिकरणों द्वारा हथकरघा उत्पादों की बिक्री पर 10 प्रतिशत की दर से एक बार की छूट की प्रतिपूर्ति हेतु योजना शुरू करने पर विचार कर रही है?

उत्तर

**वस्‍त्र राज्‍य मंत्री**

**(श्री अजय टम्‍टा)**

(क) राष्‍ट्रीय हथकरघा विकास निगम (एन.एच.डी.सी.) से सूत की खरीद के लिए हथकरघा मार्क के पंजीकरण और उपयोग की कोई अपेक्षा नहीं हैं ।

(ख) जी नहीं, वर्ष 2017-18 के दौरान राष्‍ट्रीय हथकरघा विकास कार्यक्रम के एक घटक हथकरघा विपणन सहायता के तहत महाराष्‍ट्र के लिए 6 एक्‍सपो अर्थात् 01 राष्‍ट्रीय हथकरघा एक्‍सपो (एन.एच.ई.) और 5 विशेष हथकरघा एक्‍सपो (एस.एच.ई.) स्‍वीकृत किए गए हैं ।

(ग) ऐसा कोई प्रस्‍ताव सरकार के विचाराधीन नहीं है ।

\*\*\*\*\*